Ζιλμπέρτο Σίλβα

Ο Ζιλμπέρτο Σίλβα (Gilberto Aparecido da Silva, 7 Οκτωβρίου 1976) είναι Βραζιλιάνος πρώην ποδοσφαιριστής.

Βιογραφία 
Ξεκίνησε την ποδοσφαιρική του καριέρα το 1997 στην América Mineiro και το 2000 πήγε στην Atlético Mineiro όπου και διακρίθηκε παίζοντας για τρεις χρονιές στην Α' Κατηγορία Βραζιλίας. Έγινε ευρύτερα γνωστός στο Μουντιάλ του 2002 με την Εθνική Βραζιλίας, όπου έπαιξε και στα επτά ματς της επιτυχούς πορείας της Βραζιλίας προς την κατάκτηση του Παγκοσμίου Κυπέλλου.

Στην Ευρώπη αγωνίστηκε με την Άρσεναλ για έξι σεζόν, από το 2002 ως το 2008, με την οποία κέρδισε την Πρέμιερ Λιγκ το 2004 και δύο Κύπελλα Αγγλίας, και με τον Παναθηναϊκό κερδίζοντας ένα Νταμπλ το 2010.

Εθνική Βραζιλίας 

Τον Οκτώβρη του 2001, μετά από τη συνέχεια των πολύ καλών εμφανίσεων του με την Atlético Mineiro, κλήθηκε από τον Φιλίπε Σκολάρι να συμμετάσχει με την Εθνική Βραζιλίας στα προκριματικά του Παγκοσμίου Κυπέλλου 2002. Στην τελική φάση του Μουντιάλ στη Νότια Κορέα και Ιαπωνία, μετά τον τραυματισμό του αρχηγού της βραζιλιάνικης ομάδας Έμερσον, αγωνίστηκε βασικός σε ολόκληρο το τουρνουά, κερδίζοντας πολύ καλές κριτικές για την απόδοση του ως αμυντικός μέσος, και επίσης με καθοριστική συνεισφορά στην επίθεση στρώνοντας για το Ρονάλντο το γκολ που πέρασε τη Βραζιλία στον τελικό.

Καριέρα

Άρσεναλ 
Στις 7 Αυγούστου 2002 ο Ζιλπμέρτο Σίλβα υπέγραψε συμβόλαιο με την Άρσεναλ. Μπορεί να πει κανείς ότι προσαρμόστηκε γρήγορα στη αγγλική ομάδα, εφόσον στις 11 Αυγούστου στο φιλανθρωπικών σκοπών Charity Shield εναντίον της Λίβερπουλ (πρωταθλητής Πρέμιερ Λιγκ εναντίον κυπελλούχου Αγγλίας) μπήκε αλλαγή στο δεύτερο ημίχρονο και σκόραρε το νικηφόρο γκολ για την Άρσεναλ. Συνέχισε να βρίσκεται σε πολύ καλή φόρμα για τη σεζόν, όπου μετά από δύο ματς στα οποία συμμετείχε ως αλλαγή του συμπατριώτη του, επίσης αμυντικού χαφ, Eduardo César Gaspar, συμμετείχε για όλη την υπόλοιπη σεζόν στην αρχική εντεκάδα.

Το 2003-04 ήταν μια ακόμα καλύτερη χρονιά για τον Ζιλμπέρτο Σίλβα, καθώς αποτέλεσε βασικό παράγοντα της επιτυχούς πορείας της Άρσεναλ, η οποία κέρδισε το Πρέμιερ Λιγκ παραμένοντας αήττητη σε όλους τους αγώνες.

Κατά τη διάρκεια της σεζόν 2003-04 υπέφερε από σοβαρούς πόνους στη πλάτη, και στις 27 Σεπτέμβρη 2004 μετά από εξετάσεις εντοπίστηκε κάταγμα σε έναν απ'τους σπονδύλους. Λόγω του τραυματισμού του έπαιξε κατά τη διάρκεια της σεζόν 2004-05 σε μόλις 17 αγώνες. Η απουσία του από την Άρσεναλ συνέπεσε χρονικά με απότομη πτώση της απόδοσης της ομάδας, και οδήγησε πολλούς να υποστηρίζουν τη σημαντικότητα του Ζιλμπέρτο και ότι η ομάδα παρουσίαζε προβλήματα χωρίς αυτόν. Η επιστροφή του στην εντεκάδα της Άρσεναλ, που συνέπεσε με νίκη 4-1 εναντίον της Norwich City στις 22 Απρίλη 2005, θεωρήθηκε λυτρωτική για την ομάδα. Η σεζόν έληξε με ανάκαμψη της ομάδας στο πρωτάθλημα και κατάκτηση του Κυππέλου Αγγλίας με νίκη εναντίον της Μάντσεστερ Γιουνάιτεντ στα πέναλντι.

Στη σεζόν 2005-06, μετά και από την μεταγραφή του αρχηγού της Άρσεναλ, κεντρικού μέσου, Πάτρικ Βιεϊρά στην Γιουβέντους, η θέση του Ζιλμπέρντο στην ομάδα έγινε ακόμα σημαντικότερη. Στις 18 Οκτώβρη 2005 έκανε την πρώτη του εμφάνιση ως αρχηγός της Άρσεναλ σε αγώνα εναντίον της Σπάρτα Πράγας. Η απόδοση του στους αγώνες σε αγγλικό πρωτάθλημα και κύπελλο χαρακτηρίστηκε ως σχετικά μειωμένη κατά τους χειμερινούς μήνες, ενώ αντίθετα εξαιρετική χαρακτηρίστηκε η απόδοση του στους αγώνες του UEFA Champions League, κυρίως όσον αφορά στα αμυντικά του καθήκοντα και ιδιαίτερα για τους αγώνες με Ρεάλ, Γιουβέντους και Βιγιαρρεάλ.

Παναθηναϊκός 
Το 2008 πήρε μεταγγραφή για τον Παναθηναϊκό και αποτέλεσε έναν από τους πιο αναγνωρίσιμους και αγαπητούς παίκτες που έχουν αγωνιστεί στην ελληνική ομάδα. Έμεινε στην Ελλάδα μέχρι το 2011, κερδίζοντας το Πρωτάθλημα και το Κύπελλο Ελλάδας το 2010.

Τίτλοι

Σε συλλογικό επίπεδο 
Με την Ατλέτικο Μινέιρο:
 Πρωτάθλημα Πολιτείας Μινέιρο (2000, 2013)
 Κόπα Λιμπερταδόρες (2013)

Με την Άρσεναλ:
 Πρέμιερ Λιγκ (2004)
 Κύπελλο Αγγλίας (2003, 2005)
 FA Community Shield (2002, 2004)

Με τον Παναθηναϊκό:
 Πρωτάθλημα Super League (2009–10)
 Κύπελλο Ελλάδας (2010)

Σε διεθνές επίπεδο 
Με την εθνική Βραζιλίας:
 Παγκόσμιο Κύπελλο Ποδοσφαίρου (2002)
 Κόπα Αμέρικα (2007)
 Κύπελλο Συνομοσπονδιών ΦΙΦΑ (2005, 2009)

Παραπομπές 

Μέσοι ποδοσφαιριστές
Βραζιλιάνοι ποδοσφαιριστές
Ποδοσφαιριστές Παναθηναϊκού
Ποδοσφαιριστές Άρσεναλ
Ποδοσφαιριστές Εθνικής Βραζιλίας
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2002
Ποδοσφαιριστές Πρέμιερ Λιγκ
Ποδοσφαιριστές Σούπερ Λιγκ Ελλάδας
Ποδοσφαιριστές Κόπα Αμέρικα 2007
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Κυπέλλου Συνομοσπονδιών FIFA 2005
Ποδοσφαιριστές Ατλέτικο Μινέιρο
Ποδοσφαιριστές Γκρέμιο Φουτεμπόλ Πόρτο Αλεγκρένσε
Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Αμυντικοί ποδοσφαιριστές
Ποδοσφαιριστές Καμπεονάτο Μπραζιλέιρο Σέριε Α
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Κυπέλλου Συνομοσπονδιών FIFA